Държавен вестник, бр. 104, 2025 г., стр. 68

СТР.  68	
Д Ъ Р Ж А В Е Н  В Е С Т Н И К 	
БРОЙ  104
ветствие с изискванията на чл. 8, ал. 2 и 
декларация от независим оценител, който 
упражнява професията си в дружеството, за 
съответствие с изискванията на чл. 8, ал. 1.
(4) Обвързващото ценово предложение 
трябва да съдържа крайна цена в евро с 
включен данък добавена стойност и се 
представя на БНБ в отделен запечатан не­
прозрачен плик. 
(5) Обвързващите ценови предложения, 
постъпили в БНБ след края на работното 
време на последния ден от срока по ал. 2, 
т. 4, не се разглеждат. 
(6) Лицата, до които е изпратена покана 
по реда на ал. 1, са длъжни да пазят в тайна 
съдържащата се в нея информация. 
Чл. 18. (1) Обвързващите ценови пред­
ложения и декларациите по чл. 17, ал. 3 се 
разглеждат от комисията по чл. 9, ал. 2. 
(2) Обвързващите ценови предложения се 
отварят след изтичане на срока по чл. 17, 
ал. 2, т. 4. 
(3) Комисията по чл. 9, ал. 2 разглежда 
постъпилите документи и класира ценовите 
предложения, като на първо място се класира 
предложението с най-ниска цена. В класи­
рането не участват ценови предложения: 
1. от физически лица, които не отговарят 
на изискванията по чл. 8, ал. 1 или не са 
декларирали по надлежен начин обстоятел­
ствата, свързани с тях; 
2. от одиторско дружество, което не отго­
варя на изискванията по чл. 8, ал. 2 и/или 
3 или не е декларирало по надлежен начин 
обстоятелствата, свързани с тях;
3. от дружество на независим оценител, 
което не отговаря на изискванията на чл. 8, 
ал. 2 и/или 3 или не е декларирало по надле­
жен начин обстоятелствата, свързани с тях. 
(4) Когато има две или повече числово 
равни ценови предложения, класирани на 
първо място, комисията по чл. 9, ал. 2 
определя лицето с най-голям професиона­
лен опит, а ако всички лица имат еднакъв 
опит – чрез жребий. 
(5) Ако лицето, класирано на първо място, 
съответно лицето, определено по реда на ал. 4, 
оттегли своето ценово предложение преди 
назначаването му, за извършване на незави­
сима оценка и/или одиторски ангажимент, 
и/или свързани с одита услуги се определя 
ново лице съобразно резултатите от кла­
сирането по ал. 3, като ал. 4 се прилага 
съответно. 
(6) Комисията по чл. 9, ал. 2 съставя 
протокол за извършените от нея действия, 
който заедно с документите от процедурата 
се предоставя за одобрение от подуправителя, 
ръководещ управление „Банково“.
(7) Подуправителят, ръководещ управле­
ние „Банково“, след проверка и одобрение 
на протокола и документите от процедурата 
предлага на Управителния съвет на БНБ да 
приеме решение за назначаване на съответ­
ното лице.
ДОПЪЛНИТЕЛНА РАЗПОРЕДБА
§ 1. По смисъла на тази наредба:
1. „Конфликт на интереси“ е налице, когато 
регистрираният одитор, съответно външният 
независим експерт, има частен интерес, който 
може да повлияе върху безпристрастното и 
обективно изпълнение на задълженията му 
по повод извършването на независима оценка 
и/или одиторски ангажимент, и/или свърза­
ни с одита услуги. Частен е всеки интерес, 
който води до облага от материален или 
нематериален характер за регистрирания 
одитор, съответно външния независим 
експерт, или за свързани с тях лица, вклю­
чително всяко поето задължение. „Облага“ 
е всеки доход в пари или в имущество, 
включително придобиване на дялове или 
акции, както и предоставяне, прехвърляне 
или отказ от права, получаване на стоки или 
услуги безплатно или на цени, по-ниски от 
пазарните, получаване на привилегия или 
почести, помощ, глас, подкрепа или влияние, 
предимство, получаване на или обещание 
за работа, длъжност, дар, награда или обе­
щание за избягване на загуба, отговорност, 
санкция или друго неблагоприятно събитие. 
2. „Призната професионална квалифика­
ция на вътрешен одитор“ е квалификацията, 
удостоверена със сертификат „вътрешен 
одитор в публичния сектор“, издаден от 
министъра на финансите, или валиден меж­
дународно признат сертификат за вътрешен 
одитор.
3. „Свързани лица“ са:
а) съпрузите, роднините по права линия 
без ограничения, по съребрена линия до 
четвърта степен включително и роднините 
по сватовство до трета степен включително;
б) съдружниците;
в) лицата, едното от които участва в 
управ­лението на другото или на негово 
дъщерно дружество;
г) лицата, в чийто управителен или контро­
лен орган участва едно и също юридическо 
или физическо лице, включително когато